স্বাস্থ্যকেন্দ্রে গিয়ে দেখা যায়, জরুরি বিভাগের আসবাবপত্র ভাঙা। কাচের দেওয়ালেও লাঠির ঘা পড়েছিল। বিএমওএইচ হিমাদ্রিকুমার ঘটক স্বীকার করেন, ‘‘মাতৃযান ছাড়া সাধারণ রোগীদের জন্য অ্যাম্বুল্যান্স নেই ঠিকই। কিন্তু ৩০ শয্যার অন্তর্বিভাগ রয়েছে এখানে। হামলায় রোগীরা আতঙ্কে পড়ে যান।’’ তাঁর অভিযোগ, ভাঙা কাচে চোট পান এক মেডিক্যাল অফিসার পিন্টু মুদি। তিনি সেই অবস্থায় হামলা চালাতে আসা একটি ছেলের কাচে কেটে যাওয়া হাতের চিকিৎসাও করেন। তিনি বলেন, মহকুমাশাসকের কাছে নিরাপত্তা দেওয়ার দাবি জানি জানিয়েছি। ঊর্ধ্বতন কর্তৃপক্ষের নির্দেশে থানায় ভাঙচুরের অভিযোগ জানিয়েছি।’’ পুলিশ দাবি করেছে, ওই রাস্তায় যান নিয়ন্ত্রণে কেউ ছিল না, এই অভিযোগ ঠিক নয়।